**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 342/2018**

**ΑΔΑ:** ΨΦ7ΒΩΨΑ-ΒΓΟ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 34ο/2018 Της 19Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση και διάθεση πιστώσεων ’’**

Στην Άρτα, σήμερα, 19-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **14313/15-06-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Επιτροπή έκανε δεκτή πρόταση του Προέδρου της για αναβολή του 2ου θέματος λόγω της πρόσληψης δικηγόρου στο Δήμο.

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (4) έκτακτα θέματα.

Ο κ. Πρόεδρος εισηγούμενος το 5ο τακτικό Θέμα: **Έγκριση και διάθεση πιστώσεων** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Σύμφωνα με τις εγκυκλίους 6347/24-5-1985 και 38135/9-7-1986, οι πιστώσεις που είναι γραμμένες στον προϋπολογισμό δεν μπορούν να χρησιμοποιηθούν για το σκοπό για τον οποίο έχουν προβλεφθεί, αν δεν διατεθούν με απόφαση του αρμοδίου οργάνου, εκτός αν πρόκειται για τις πιστώσεις της παρ. 5 του άρθρου 158 του ΔΚΚ, οι οποίες διατίθενται χωρίς απόφαση οποιουδήποτε οργάνου (αποδοχές προσωπικού, αντιμισθία αιρετών, μισθώματα ακινήτων, υποχρεωτικές εισφορές) και οι οποίες αναλαμβάνονται από την αρχή του έτους για ολόκληρο το ετήσιο ποσό τους (άρθρο 21 παρ.9 Ν 2362/95, όπως αυτή αντικαταστάθηκε από την παρ. 3α του άρθρου 50 του Ν 3943/2011, εγκύκλιος 30/2011 του ΥΠΕΣΑΗΔ).

Σύμφωνα με το αριθ. 72 παρ 1δ του Ν. 3852/10, η Οικονομική Επιτροπή αποφασίζει για την έγκριση των δαπανών και τη διάθεση των πιστώσεων του προϋπολογισμού, εκτός από εκείνες που σύμφωνα με τις κείμενες διατάξεις αποφασίζει το δημοτικό συμβούλιο ή ο Δήμαρχος.

Σύμφωνα με τις διατάξεις του άρθρου 103 παρ. 2γ του ΚΔΚ (Ν. 3463/06) και του άρθρου 72 παρ. 1δ του Ν. 3852/10, προβλέπεται ως γενική αρμοδιότητα, η Οικονομική Επιτροπή να αποφασίζει για την έγκριση των δαπανών και τη διάθεση (ψήφιση) των πιστώσεων του προϋπολογισμού (εκτός από εκείνες που σύμφωνα με τις ισχύουσες διατάξεις του άρθρου 158 παρ. 3 & 4 του Ν. 3463/06, διατίθενται με απόφαση του Δημοτικού Συμβουλίου ή του Δημάρχου).

Με την αριθ. 661/2017 απόφαση του Δημοτικού Συμβουλίου ψηφίσθηκε ο προϋπολογισμός του Δήμου οικονομικού έτους 2018.

Με την αριθ. 2/45592/0026/14-6-2017 εγκύκλιο του Υπουργείου Οικονομικών δίνονται διευκρινίσεις σχετικά με την εφαρμογή του Π.Δ. 80/2016 από τους Δήμους.

Από την Οικονομική Υπηρεσία έχουν εκδοθεί προτάσεις ανάληψης δαπανών και προτείνω την έγκριση και διάθεση των πιστώσεων, σε βάρος των κατωτέρω κωδικών αριθμών του προϋπολογισμού έτους 2018 ως εξής:

|  |  |  |  |
| --- | --- | --- | --- |
| **Α/Α** | **Κ.Α.** | **ΠΕΡΙΓΡΑΦΗ** | **ΠΟΣΟ** |
| 690 | 70-6262.002 | Αποψίλωση και καθαρισμός περιαστικού δάσους λόφου Περάνθης για πρόληψη πυρκαγιών (πυροπροστασία) | 9.993,47 |
| 691 | 10-7516.001 | Αύξηση μετοχικού κεφαλαίου ΑΔΑΕ ΟΤΑ προς αποπληρωμή δανείου | 100.000,00 |
| 693 | 70-6117.005 | Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων. | 24.800,00 |
| 694 | 30-6262.024 | Εργασίες διαμόρφωσης χώρων στάθμευσης στη ΔΕ Αμβρακικού | 24.676,00 |
| 695 | 00-6073 | Δαπάνες επιμόρφωσης προσωπικού και συμμετοχής σε σεμινάριο με τίτλο ΔΑΥΚ Συμπλήρωση-Οριστικοποίηση & εκτύπωση στις 19-6-2018 | 180,00 |
| 696 | 00-6073 | Δαπάνες επιμόρφωσης προσωπικού και συμμετοχής σε σεμινάριο με θέμα OPEN DATA στις 26-6-2018 | 180,00 |
| 697 | 50-6061.001 | Παροχές ένδυσης (στολές δημοτικής αστυνομίας) | 16.351,88 |

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Οικονομικής Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει και διαθέτει πιστώσεις, σε βάρος των κατωτέρω κωδικών αριθμών του προϋπολογισμού έτους 2018 ως εξής:

|  |  |  |
| --- | --- | --- |
| **Κ.Α.** | **ΠΕΡΙΓΡΑΦΗ** | **ΠΟΣΟ** |
| 70-6262.002 | Αποψίλωση και καθαρισμός περιαστικού δάσους λόφου Περάνθης για πρόληψη πυρκαγιών (πυροπροστασία) | 9.993,47 |
| 10-7516.001 | Αύξηση μετοχικού κεφαλαίου ΑΔΑΕ ΟΤΑ προς αποπληρωμή δανείου | 100.000,00 |
| 70-6117.005 | Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων. | 24.800,00 |
| 30-6262.024 | Εργασίες διαμόρφωσης χώρων στάθμευσης στη ΔΕ Αμβρακικού | 24.676,00 |
| 00-6073 | Δαπάνες επιμόρφωσης προσωπικού και συμμετοχής σε σεμινάριο με τίτλο ΔΑΥΚ Συμπλήρωση-Οριστικοποίηση & εκτύπωση στις 19-6-2018 | 180,00 |
| 00-6073 | Δαπάνες επιμόρφωσης προσωπικού και συμμετοχής σε σεμινάριο με θέμα OPEN DATA στις 26-6-2018 | 180,00 |
| 50-6061.001 | Παροχές ένδυσης (στολές δημοτικής αστυνομίας) | 16.351,88 |

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 342 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*